Virallinen lehti nro C 076 , 11/03/1998 s. 0115



KIRJALLINEN KYSYMYS P-2486/97 komissiolle esittäjä(t): Alexandros Alavanos (GUE/NGL) (8. heinäkuuta 1997) Aihe: Kreikalle suunnattu toimintaohjelma ¨Koulutus ja valmentava ammatillinen koulutus¨ Kreikan toimintaohjelmassa ¨Koulutus ja valmentava ammatillinen koulutus¨, sen alaohjelman 1 toimenpiteen 2 kohdalla mainitaan ¨yhtenäisen lukion¨ kehittäminen. Ottaen huomioon, että tälle toimenpiteelle on laadittu aikataulu, komissiolta kysytään: 1. Mitä tämän toimenpiteen toteuttamiseen tarkoitettujen määrärahojen käyttöasteet ovat olleet vuosina 1994, 1995 ja 1996, ja mitä ennakkoarvioita on olemassa vuoden 1997 osalta? 2. Jos määrärahojen käyttöönotossa on esiintynyt viivästyksiä, mitkä ovat niiden pääasialliset syyt? 3. Tietääkö komissio, kuinka suuret edellä mainitun toimenpiteen 1.2 kustannukset ovat? Komission jäsenen Pádraig Flynnin komission puolesta antama vastaus (12. syyskuuta 1997) Kyseisen ohjelman alaohjelmaan 1 kuuluva toimenpide 2, joka saa yhteisrahoitusta Euroopan sosiaalirahastolta (ESR), on tarkoitettu ¨yhtenäisen (tai yhdistetyn) lyseon¨ kehittämiseen. Kreikan opetusministeriön mukaan se olisi jonkinlainen yhdistelmä ja kehitysmuoto tämänhetkisistä teknisistä, ammatillisista ja yleissivistävistä oppilaitoksista. Tämäntyyppisessä lyseossa otettaisiin huomioon alueelliset erot opetussuunnitelmien, opinto-ohjelmien ja koulutuslinjojen avulla. Yhtenäisen lyseon kehittäminen olisi Kreikan viranomaisille määräävä tekijä niiden koulutuspolitiikassa. 1. Toimenpide oli käytännössä pysähdyksissä vuosina 1994 ja 1995 (ainakin määrärahojen käytön osalta), ja vuosi 1996 oli suunnittelukausi. Opetusministeriö pyrki määrittämään ja suunnittelemaan toimintaansa. Tämän määrityksen perusteella ohjelman seurantakomitea hyväksyi toimenpiteen kokonaisuudessaan. Vaikka toimenpide onkin määritelty toiminnan tasolla, paljon on vielä tehtävä alemmalla tasolla (osatoimet, osahankkeet jne.), joka liittyy toiminnan kuvaukseen, erikoistumiseen, selkiyttämiseen, hallintoon ja toteuttamiseen. Vuoden 1996 syyskuussa pidetyt parlamenttivaalit ja ministerin vaihdos viivästyttivät hanketta edelleen. Tällä hetkellä on vielä määriteltävä vähintään yksi toiminta (joka koskee uutta järjestelmää keskiasteelta korkeakouluihin siirtymiseksi), alemman tason suunnittelua ei ole saatu päätökseen, ja lisäksi hallintoon ja johtamiseen liittyvät heikkoudet ovat huomattavia. Vuosina 1994 ja 1995 määrärahojen käyttöaste oli nolla, ja vuonna 1996 se oli 6 miljoonan ecun luokkaa. Ennakoidut määrärahat vuosiksi 1997, 1998 ja 1999 ovat 14, 24 ja 42 miljoonaa ecua. 2. Viivästyksen keskeiset syyt ovat komission mielestä seuraavat: - Asiaa koskeva politiikka on epätarkkaa, ja sitä syntyy huomattavia vaikeuksia määritellä toiminnan sisältö konkreettisesti. - Suunnittelurakenteet puuttuvat, ja rakenteilla on suuria hankaluuksia toimenpiteen täytäntöönpanossa, johdossa ja seurannassa. - Toiminnan suunnittelusta ja täytäntöönpanosta vastuussa olevat henkilöt ovat vaihtuneet tiheästi. - Useilla yksiköillä ja henkilöillä on päällekkäistä vastuuta. - Tulosten perusteella toimet ovat epämääräisiä, hyvin suurimittaisia ja ehkä liian kunnianhimoisia. Koska tämä toimi on paljon jäljessä aikataulusta, koska siihen on alun perin myönnetty erittäin suuri talousarvio ja koska ohjelman väliarvioinnin päätelmät niin osoittavat, opetusministeriön ja komission kuuluu yhdessä tutkia tämä toiminta uudelleen siinä yhteydessä, kun ohjelmaa tarkistetaan, periaatteessa ennen tämän vuoden loppua. 3. Toimenpiteelle 1.2 ¨yhtenäinen lyseo¨ on myönnetty tähän mennessä määrärahoja (sen talousarvio ajanjaksoksi 1994*1999) 86,4 miljoonaa ecua (yhteisön osuus kokonaiskustannuksista on 75 %). On todettava, että myös Euroopan aluekehitysrahasto tukee toiminnan toteuttamista koulujen infrastruktuuriin ja varusteisiin liittyvän ohjelman toimenpiteen 1.4 kautta. Komissiolla ei ole tietoa tämäntyyppisten määrärahojen tarkasta summasta, sillä jako tehdään hankkeiden tasolla.